hotchpotch/miracl-hf-unified huggingface dataset:
গঙ্গাসাগর মেলা
গঙ্গা সাগর মেলা, হল ভারতের পশ্চিমবঙ্গ রাজ্যের দক্ষিণে সাগর দ্বীপের দক্ষিণ প্রান্তে অবস্থিত কপিলমনির আশ্রমে প্রতি বছর মক্রর সংক্রান্তিতে অনুষ্ঠিত একটি মেলা ও ধর্মীও উৎস। গঙ্গা নদী (হুগলি নদী) ও বঙ্গোপসাগরের মিলন স্থানকে বলা হয় গঙ্গাসাগর। এটি একদিকে তীর্থভূমি আবার অন্যদিকে মেলাভূমি। এই দুয়ের মেলবন্ধনে আবদ্ধ গঙ্গাসাগর-মেলা।
সাগরদ্বীপের দক্ষিণপ্রান্তে হুগলি নদী (গঙ্গা নদী) বঙ্গোপসাগরে এসে পতিত হয়েছে। এই সাগরদ্বীপ হল বঙ্গোপসাগরের মহাদেশীয় সোপানে অবস্থিত একটি দ্বীপ। কলকাতা শহর থেকে ১০০ কিলোমিটার দূরে অবস্থিত এই দ্বীপটি। গঙ্গা নদীর মর্ত্যে প্রত্যাবর্তন ও সাগর রাজার পুত্রদের জীবন বিসর্জনের লোকগাঁথাকে ঘিরে গড়ে উঠেছে এই বিখ্যাত তীর্থস্থান গঙ্গাসাগর।
গঙ্গাসাগর মেলা দ্বিতীয় বৃহত্তম হিন্দু মেলা (কুম্ভমেলার পরে)। সাগর দ্বীপের দক্ষিণে হুগলি নদী বঙ্গোপসাগরে পতিত হচ্ছে। এই স্থানটি হিন্দুদের কাছে পবিত্র তীর্থ। তাই প্রতিবছর মকর সংক্রান্তির দিন এখানে বহু লোক তীর্থস্নান করতে আসেন; তবে বিহার-উত্তরপ্রদেশ থেকে আগত অবাঙালি পুণ্যার্থীদের ভিড়ই হয় সর্বাধিক।
কিংবদন্তি আছে, এখানে সাংখ্যদর্শনের আদি-প্রবক্তা কপিলমুনির আশ্রম ছিল। একদা কপিলমুনির ক্রোধাগ্নিতে সগর রাজার ষাট হাজার পুত্র ভস্মীভূত হন এবং তাঁদের আত্মা নরকে নিক্ষিপ্ত হয়। সগরের পৌত্র ভগীরথ স্বর্গ থেকে গঙ্গাকে নিয়ে এসে সগরপুত্রদের ভস্মাবশেষ ধুয়ে ফেলেন এবং তাঁদের আত্মাকে মুক্ত করে দেন (রামায়ণ, বালকাণ্ড, ৪৩ অধ্যায়)। মহাভারতের বনপর্বে তীর্থযাত্রা অংশে গঙ্গাসাগর তীর্থের কথা বলা হয়েছে। পালবংশের রাজা দেবপালের একটি লিপিতে তাঁর গঙ্গাসাগর-সঙ্গমে ধর্মানুষ্ঠান করার কথা বলা হয়েছে। লোক-কাহিনী অনুযায়ী এখানে কপিল মুনির একটি আশ্রম ছিল। একসময় সেটি সমুদ্রগর্ভে বিলীন হয়ে গেলে আশ্রমটিকে কেন্দ্র করে তাঁর ভক্তদের সমাগম বাড়তে থাকে। প্রত্যেক বছর জানুয়ারি মাসের মাঝামাঝি মকরসংক্রান্তি বা পৌষ-সংক্রান্তির পূণ্যতীথিতে লাখো লাখো লোকের সমাগম ঘটে এই সঙ্গমে। এই সমাগমকে ঘিরে গড়ে উঠেছে বিরাট মেলা যার নাম গঙ্গাসাগর-মেলা।
হিমালয়ের সাধুসন্তরা মেলার বিশেষ আকর্ষণ। তীব্র শীত উপেক্ষা করে কেবল ছাইভস্ম গায়ে মেখে অনাবৃত অবস্থায় তাঁরা তাঁদের ধর্মীয় নিয়ম পালন করে যাচ্ছেন। সরকারের পাশাপাশি অনেক স্বেচ্ছাসেবী সংগঠন মেলায় প্রাথমিক চিকিৎসা থেকে আরম্ভ করে সেবামূলক কর্মকাণ্ডে জড়িত আছেন। জাতপাত ভুলে, সমস্ত সঙ্কীর্ণতা দূরে ঠেলে ঐক্যের এক ভারতের সূচনা ঘটে এই মেলায়।
সৈয়দা সাকিনা ইসলাম
সৈয়দা সাকিনা ইসলাম (৭ অক্টোবর ১৯২৮ - ২১ আগস্ট ২০০৮) ছিলেন দুইবারের নির্বাচিত সংসদ সদস্য। তিনি ১৯৭৯ সালে বাংলাদেশ জাতীয়তাবাদী দল এবং ১৯৮৬ সালে জাতীয় পার্টি থেকে সংসদ সদস্য হিসেবে নির্বাচিত হয়েছেন। এছাড়া তিনি ছিলেন বরিশাল মহিলা ক্লাবের প্রতিষ্ঠাতা সম্পাদিকা। সাকিনা ইসলাম আজাদহিন্দ ফৌজের স্বেচ্ছাসেবী সদস্য ছিলেন।
সৈয়দা সাকিনা ইসলামের জন্ম কলকাতায়। তিনি ছিলেন কলকাতা কর্পোরেশনের সাবেক মেয়র, ভারতীয় পার্লামেন্টের লোকসভার সদস্য সৈয়দ বদরুদ্দোজার জ্যৈষ্ঠ কন্যা। । তার মায়ের নাম জয়নব বেগম। পরিবারের ১০ ভাই বোনের মধ্যে উনি ছিলেন সবার বড়। তিনি কলকাতা ভিক্টোরিয়া স্কুল ও লেডি ব্রাবন কলেজ থেকে পড়াশোনা শেষ করেন।
সাকিনা ইসলাম দুইবার সংসদ সদস্য নির্বাচিত হয়েছেন। ১৯৭৯ সালে বরিশাল ও ভোলা জেলা থেকে তিনি সংসদ সদস্য হিসেবে নির্বাচিত হন। পরবর্তীতে ১৯৮৬ সালে বরিশাল, ঝালকাঠি ও পিরোজপুর থেকে সংসদ সদস্য হিসেবে নির্বাচিত হন। তিনি বরিশাল পৌরসভার কমিশনার, কারাপরিদর্শক, বরিশাল জেলা আইন শৃঙ্খলা কমিটির কার্যকরী সদস্য ছিলেন। সাকিনা ইসলাম জাতীয় মহিলা দলের কেন্দ্রীয় কমিটির সহ সভানেত্রী, বাংলাদেশ জাতীয় মহিলা সংস্থার বরিশাল জেলার সভানেত্রী, জাতীয় পার্টির কেন্দ্রীয় মহিলা পার্টির সাধারন সম্পাদিকা এবং বরিশাল জেলা শাখার উপদেষ্টার দায়িত্ব পালন করেছেন। তিনি ছিলেন বাংলাদেশ জাতীয় সংসদের স্পিকার প্যানেলের প্রথম নারী সদস্য ছিলেন। ১৯৭৭ সালে বরিশাল পৌরসভার কমিশনার হিসেবে এশিয়ান মহিলা সম্মেলনে ম্যানিলা যাওয়ার সুযোগ পান এবং ১৯৭৮ সাথে মহিলা মন্ত্রণালয় দ্বারা মনোনীত হয়ে ওয়ার্ল্ড উইমেন্স ডেভেলপমেন্ট সম্মেলনে যোগ দেন। ১৯৭৯ সালে সংসদ সদস্য থাকাকালীন সময় রাষ্ট্রপতি জিয়াউর রহমানের সফরসঙ্গী হিসেবে লুসাকায় অনুষ্ঠিত কমনওয়েলথ কনফারেন্স এ যোগ দেন।
তাঁর স্বামী ফখরুল ইসলাম খান ছিলেন সম্পাদক, সাংস্কৃতিক সংগঠক, নাট্যকার, প্রযোজক ও পরিচালক। এ দম্পতির এক ছেলে আমিরুল ইসলাম খান বুলবুল এবং দুই কন্যা শবনম ওয়াদুদ কেয়া ও সাগুফা খানম জোয়ারদার। তিনি ছিলেন খান বাহাদুর হাশেম আলীর পুত্রবধু।
ফ্রেডি দারুওয়ালা
ফ্রেডি দারুওয়ালা হচ্ছেন একজন ভারতীয় মডেল এবং অভিনেতা। তিনি ২০১৪ সালে মুক্তিপ্রাপ্ত বলিউড চলচ্চিত্র র মাধ্যমে অধিক জনপ্রিয়তা অর্জন করেন।
২০১৭ উত্তরাখণ্ড ভূমিকম্প
২০১৭ উত্তরাখণ্ড ভূমিকম্প ৬ ফেব্রুয়ারি ভারতের উত্তরাখণ্ড রাজ্যের রুদ্রপ্রয়াগ জেলার নিকটে ১৬.১ কিলোমিটার (১০ মাইল) গভীরে ৫.১ মাত্রায় অনুভূত হয়। ভূকম্পনটি ভারতের জাতীয় রাজধানী দিল্লী এনসিআর এবং পার্শ্ববর্তী গুড়গাঁও, পাঞ্জাব এবং ভারতের উত্তরাঞ্চলের অন্যান্য স্থান থেকেও ৩০ সেকেন্ড অবিরতভাবে অনুভূত হয়। উপকেন্দ্রের আশপাশে বিভীষিকা সহ ১জন আহত হয়। ভবনসমূহে অনেক ফাটল পরিলক্ষিত হয়।
জি সিনে পুরস্কার
জি সিনে পুরস্কার (জেডসিএ) হচ্ছে ভারতের হিন্দি চলচ্চিত্র একটি চলচ্চিত্র পুরস্কার।
১৯৯৯ সালে মুম্বাইতে প্রথমবারের মতো জি সিনে পুরস্কার অনুষ্ঠিত হয়। দুবাইতে আয়োজিত হওয়ার মাধ্যমে জেডসিএ আন্তর্জাতিকভাবে জনপ্রিয়তা লাভ করে। পরবর্তী বছরগুলোতে জি সিনে পুরস্কার লন্ডন, মরিশাস, মালয়েশিয়া এবং লন্ডনের মতো শহরে আয়োজিত হয়েছে। ২০০৯ থেকে ২০১০ সাল পর্যন্ত জি সিনে পুরস্কার অনুষ্ঠিত হয়নি, কিন্তু ২০১১ সাল হতে এটি পুনরায় চালু হয় এবং ২০১২ সালে এটি সিঙ্গাপুরে অনুষ্ঠিত হয়। ২০১২ সালে জি সিনে পুরস্কার মাকাওতে অনুষ্ঠিত হয়েছে।
দর্শকের পছন্দ
সমালোচকদের পছন্দ
কারিগরী পুরস্কার
সাসক্যাচুয়ান
সাসকাচুয়ান (, ) হচ্ছে পশ্চিম কানাডার একটি বৃক্ষহীন তৃণভূমিময় তথা প্রেইরি এবং বোরিয়াল প্রদেশ, ও প্রাকৃতিক সীমানা ছাড়া একমাত্র প্রদেশ। এটি আয়তন নিয়ে গঠিত, এর ১০ শতাংশের বেশি এলাকা () মিঠা জল, বেশির ভাগ নদী, জলাধার এবং প্রদেশের ১০০,০০০ হ্রদসমূহ নিয়ে গঠিত।
সাসকাচুয়ান প্রদেশটি পশ্চিমে অ্যালবার্টা, উত্তর দিকে উত্তরপশ্চিম অধীনস্থ অঞ্চলসমূহ, পূর্বদিকে ম্যানিটোবা, উত্তরপূর্বে নুনাভুট প্রদেশ, এবং দক্ষিণে মার্কিন যুক্তরাষ্ট্রের মন্টানা ও নর্থ ডাকোটা রাজ্য দ্বারা বেষ্টিত। ২০১৭ সালের শেষের দিকের হিসাব অনুুযায়ী, সাসকাচুয়ানের জনসংখ্যা আনুমানিক জন। অধিবাসীরা প্রধানত প্রদেশের দক্ষিণ প্রেইরি (বৃক্ষহীন তৃণভূমি অঞ্চল) অঞ্চলের অর্ধেকে বাস করে, যেখান উত্তরে বোরিয়ালের অর্ধেক বেশিরভাগই বনভূমি এবং খুবই কম জনসংখ্যাবহুল। মোট জনসংখ্যার মধ্যে, প্রায় অর্ধেক প্রদেশের বৃহত্তম শহর স্যাসকাটুন অথবা প্রাদেশিক রাজধানী রেজিনা-এ বসবাস করে। অন্যান্য উল্লেখযোগ্য শহরগুলি হল প্রিন্স আলবার্ট, মুস জাও, ইয়র্কটন, সুইফট কারেন্ট, নর্থ ব্যাটেলফোর্ড, মেলফোর্ট এবং সীমান্তবর্তী শহর লয়েডমিনস্টার (আংশিকভাবে অ্যালবার্টায়)।
এই প্রদেশের নামটি সাসক্যাচুয়ান নদী থেকে এসেছে। নদীটি ক্রি ভাষায় ("দ্রুত প্রবাহিত নদী") নামে পরিচিত ছিল।
সাসক্যাচুয়ান এর সীমানা মূলত লম্বা এবং অক্ষাংশের ভৌগোলিক দিকনির্দেশনা অনুসরণ করে, প্রাদেশিকভাবে প্রায় চতুর্ভুজ, অথবা চারপাশে একই আকৃতির। যাইহোক ৪৯ তম সমান্তরাল সীমানা এবং ৬০ তম উত্তর সীমানা গ্লোব এবং অনেক মানচিত্রে ঘূর্ণিত হয়। উপরন্তু, প্রদেশের পূর্ব সীমান্ত আংশিকভাবে লম্বা লাইনের একটি রেখা অনুসরণ করার চেয়ে বাঁকা, কারণ হোমস্টেড প্রোগ্রামের (১৮৮০-১৯২৮) পূর্বে জরিপকারীরা সংশোধনের লাইনগুলি তৈরি করেছিলেন।
প্রদেশটির সর্বোচ্চ পয়েন্ট, , যা অ্যালবার্টা প্রাদেশিক সীমানা থেকে ২ কিমি কম দূরত্বে সাইপ্রেস পর্বতে অবস্থিত। সর্বনিম্ন পয়েন্ট হল আথাবাস্কা হ্রদের তীর, যা ।
জনসংখ্যায় দশটি বৃহত্তম পৌরসভা
এই তালিকায় লয়েডমিনস্টার অন্তভুর্ক্ত হয়নি, যাতে ৩১,৪১০ জনসংখ্যা রয়েছে কিন্তু এটি অ্যালবার্টা-সাসক্যাচুয়ান সীমান্তের মধ্যে বিস্তৃত। ২০১৬ অনুযায়ী, ১১,৭৬৫ জন সাসক্যাচুয়ান অংশে বসবাস করে, যা এটিকে সাসক্যাচুয়ানের ৮ম বৃহত্তম পৌরসভা করবে। তালিকাভুক্ত সমস্ত সম্প্রদায় প্রদেশ দ্বারা শহর বিবেচিত হয়; ৫,০০ বা তার বেশি জনসংখ্যা সহ প্রদেশের পৌরসভা অফিসিয়াল "শহর" হিসেবে স্বীকৃতি পেতে পারে।
আন্দোলন (দ্ব্যর্থতা নিরসন)
আন্দোলন দ্বারা বুঝানো হতে পারেঃ
এস এম নজরুল ইসলাম
এস এম নজরুল ইসলাম (জন্ম: ৭মে, ১৯২৪ | মৃত্যু: ১৭ ডিসেম্বর, ২০১৭) বাংলাদেশের প্রখ্যাত একজন ব্যবসায়ী। তিনি ইলেক্ট্রনিক্স কোম্পানি ওয়াল্টন গ্রুপ ও মার্সেল গ্রুপ দুটির প্রতিষ্ঠাতা। প্রথমে তিনি রেজভি এন্ড ব্রাদার্স নামে ১৯৭৭ সালে একটি কোম্পানি প্রতিষ্ঠা করেন। যার সংক্ষিপ্ত নাম ছিলো আরবি গ্রুপ।
এস এম নজরুল ইসলামের জন্ম বাংলাদেশের টাঙ্গাইল সদর উপজেলার গোসাই জোয়াইর নামক গ্রামে। তার পাঁচ ছেলে ও দুই মেয়ে। তিনি ইসলামের দ্বিতীয় স্তম্ভ পবিত্র হজ্জ পালন করেন।
এস এম নজরুল ইসলামের পিতা ছিলেন একজন ব্যবসায়ী। সেই সুবাধে তিনি তার পিতার সাথে ব্যবসায় নেমে পড়েন। তিনি এবং তার পিতা স্বাধীনতার আগে ভারতের আসামের সাথে নৌপথে ব্যবসা করতেন। পরে বাংলাদেশ স্বাধীন হওয়ার পর তিনি নিজে আলাদা ব্যবসা শুরু করেন। ১৯৭৭ সালে তিনি রেজভি এন্ড ব্রাদার্স নামে একটি কোম্পানি প্রতিষ্ঠা করেন। যা তার বড় ছেলে এস এম নুরুল ইসলাম রিজভির নামানুসারে করেছেন। বিভিন্ন ব্যবসার পাশাপাশি তিনি দুটি ইলেক্ট্রনিক্স কোম্পানি গড়ে তুলেন। প্রথমটি হলো ওয়ালটন ও দ্বিতীয়টি মার্সেল। তিনি ছিলেন সৎ ও নিষ্ঠাবান একজন ব্যবসায়ী।
এস এম নজরুল ইসলাম তিনি টাঙ্গাইল কেন্দ্রীয় সমবায় ব্যাংকের পরিচালক, জমি বন্ধকি ব্যাংকের প্রতিষ্ঠাতা পরিচালক, জেলা সার ব্যবসায়ী সমিতির সভাপতি ও গোসাই জোয়াইর আজিম মেমোরিয়াল উচ্চ বিদ্যালয়ের সভাপতি ছিলেন। ব্রিটিশ শাসনামলে তার প্রথম ব্যবসায়ীক জীবনে শুরু হয় কর্ণফুলি পেপার মিলের ঠিকাদারি দিয়ে। এরপর অন্যান্য ঠিকাদারি ব্যবসাও করেন। পরবর্তীতে তিনি নিজস্ব টিনের ব্যবসা করেছেন।
এস এম নজরুল ইসলাম একজন ব্যবসায়ী হওয়া সত্ত্বেও সমাজ সেবামূলক কর্মকাণ্ডেও জড়িত ছিলেন। তার মধ্যে উল্লেখযোগ্য হলো তার নিজস্ব জমির ওপর নির্মাণ করেছেন গোসাই জোয়াইর কমিউনিটি ক্লিনিক।
পাকবিড়রা জৈন মন্দির
পাকবিড়রা জৈন মন্দির তিনটি মন্দিরের একটি সংগ্রহ। এই জৈন মন্দিরটি ভারতের পশ্চিমবঙ্গ রাজ্যের পুরুলিয়া জেলার পাকবিড়রায় অবস্থিত। এখানে অবস্থিত একটি স্মৃতিফলক নবম এবং দশম শতাব্দী থেকে মন্দিরটির অস্থিতের কথা উল্লেখ করে। এই মন্দিরে উপস্থিত বেশিরভাগ ভাস্কর্যগুলিই হল ৭.৫ মিটার উচ্চ শিতলনাথ মূর্তি এবং পদ্মপ্রভা ৮ ফুট উঁচু মূর্তি। পদ্মপ্রভা মূর্তিটি হিন্দু ধর্ম বিশ্বাসের মানুষেরা ভৈরবনাথ হিসেবেও পূজা করা হয়। মন্দিরটিতে তীর্থঙ্কর ধর্মাচরণ, পার্থনাথ, মহাবীর, দেবী অম্বিকা ও পদ্মাবতীসহ ভাস্কর্য রয়েছে।
এই মন্দিরে মোল্ডিং-এর সরলীকৃত দল এবং প্রাচীর কুলুঙ্গির বিভিন্ন স্তর এবং নিম্ন ছদ্মরূপ পাথর মৌলিক ত্রি-রাঢ় পরিকল্পনা আছে। প্রধান মন্দিররে রয়েছে প্রাথমিক কক্ষ এবং পবিত্র স্থান। কঞ্চি মন্দির, পশ্চিম দিকে মুখ করে, সম্ভবত একটি তীর্থাঙ্কর ২ মিটার উচ্চ প্রকাণ্ড চিত্র, তার উচ্চ আসনে বসানো পদ্ম চিহ্ন সন্নিবেশিত। মন্দিরটি আটটি তীর্থঙ্করের ভাস্কর্য রয়েছে যার মধ্যে তিনটি রিষাননাথ, মহাবীর ২, সম্ভভনাথ, পদ্মফারা, চন্দ্রপ্রভা এবং যক্ষ ও ইয়াকি দুইটি শাখাগুলির মধ্যে একটি গাছের নীচে একটি গাছের নীচে রয়েছে। তিনটি আয়াগাপেট বা ভক্ত স্তূপ এবং শিশু এবং পরিচারক সহ একটি অম্বিকা মূর্তি, এখানে একটি ফুলের চা নীচে সিংহের উপর দাঁড়িয়ে রয়েছে।
ঝিনাইদহ সরকারি উচ্চ বিদ্যালয়
ঝিনাইদহ সরকারি উচ্চ বিদ্যালয় বাংলাদেশের ঝিনাইদহ জেলার একটি শিক্ষা প্রতিষ্ঠান। ১৮৭৭ সালে প্রতিষ্ঠিত এই বিদ্যালয়টি জেলার এবং বাংলাদেশেরও অন্যতম প্রাচীন শিক্ষা প্রতিষ্ঠান।
ঝিনাইদহ সরকারি উচ্চ বিদ্যালয়টি খুলনা বিভাগের ঝিনাইদহ জেলা সদরে অবস্থিত। ঐতিহ্যবাহী এ বিদ্যালয়টির অবস্থান ঝিনাইদহ শহরের প্রাণকেন্দ্রে শেরেবাংলা সড়কের পশ্চিম পার্শ্বে এবং জেলার প্রধান ডাকঘর থেকে এক কিলোমিটার দূরত্বের মধ্যে।
১৮৭৭ সালে এই বিদ্যালয়টি ঝিনাইদহ মহকুমার শিক্ষানুরাগী ব্যক্তিবর্গের প্রচেষ্টায় শহর সংলগ্ন নবগঙ্গা নদীর তীরে এইচ. ই. (উচ্চ ইংরেজি) স্কুল হিসেবে প্রতিষ্ঠিত হয়। পরবর্তীতে ভুটিয়ারগাতির জমিদার মোহাম্মদ আব্দুল কাদের জোয়ার্দার মহাশয় বিদ্যালয়টি স্থাপনের জন্য জমি দান করলে বিদ্যালয়টি বর্তমান স্থানে স্থানান্তরিত হয়। প্রাথমিক অবস্থায় এটি কলকাতা বিশ্ববিদ্যালয় কর্তৃক এইচ. ই. স্কুল হিসেবে স্বীকৃতি লাভ করে। স্কুলটি স্থানীয় মানুষের কাছে ঝিনাইদহ মডেল হাইস্কুল নামেই অধিক পরিচিত।
বঙ্কিম পুরস্কার
বঙ্কিম পুরষ্কার (বঙ্কিম স্মারক পুরস্কার) পশ্চিমবঙ্গ সরকার কর্তৃক বাংলা সাহিত্যে অবদানের জন্য দেওয়া সর্বোচ্চ পুরস্কার। ১৯৭৫ সালে বাংলা উপন্যাসের প্রতিষ্ঠাতা বঙ্কিমচন্দ্র চট্টোপাধ্যায়ের স্মরণে এই পুরস্কারটি প্রতিষ্ঠিত হয়। এই পুরষ্কার প্রদানের দায়িত্ব ২০০৩ সালে থেকে তথ্য ও সাংস্কৃতিক বিষয়ক বিভাগের অধীনে রয়েছে এবং পশ্চিমবঙ্গ বাংলা আকাদেমির অধীনে আনা হয়েছে। এই পুরস্কার পশ্চিমবঙ্গের মুখ্যমন্ত্রী কর্তৃক হস্তান্তর করা হয়।
... - বাণী বসু
... - তপন বন্দ্যোপাধ্যায় - নদী, মাটি, অরণ্য (৩ টি খন্ড)
... - নবেন্দু ঘোষ - চাঁদ দেখেছিল (উপন্যাস)
... - স্বপ্নময় চক্রবর্তী - অবন্তীনগর (উপন্যাস)
... - রামকুমার মুখোপাধ্যায়
আশিল দোভেরিয়া
আশিল দোভেরিয়া () (১৮০০-১৮৫৭) ফ্রান্সের একজন চিত্রশিল্পী ছিলেন। উনবিংশ শতাব্দীতে আশিল তার আঁকা নগ্ন চিত্রের জন্য বিখ্যাত হয়ে ওঠেন। আশিলের পিতা ফরাসি নৌবাহিনীতে বেসামরিক কর্মচারী ছিলেন। ১৮২২ সালে আশিল চিত্রাঙ্কন কর্মে নিজেকে পুরোপুরি নিয়োগ করেন। ১৮৩০ সালে তিনি একজন সফল চিত্রশিল্পী হিসেবে পরিচিতি লাভ করেন, তার চিত্রের বিষয় ছিলো নারী পুরুষের নগ্ন দেহ এবং যৌনমিলন।
ফাহিম মাশরুর
এ কে এম ফাহিম মাশরুর (জন্ম: ১ অক্টোবর ১৯৭২) বাংলাদেশের একজন তথ্যপ্রযুক্তি বিষয়ক উদ্যোক্তা। তিনি বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেসের (বেসিস) সাবেক সভাপতি। তিনি বিডিজবস ডট কম, আজকের ডিল ডট কম ও বেশতো ডট কম-এর অন্যতম কর্ণধার ও প্রতিষ্ঠাতা। তিনি ঢাকা বিশ্ববিদ্যালয় থেকে তার শিক্ষা জীবন সম্পন্ন করেছেন।
ফাহিম মাশরুরের জন্ম ঢাকায়। তিনি মতিঝিল আইডিয়াল স্কুল ও নটরডেম কলেজ থেকে পড়াশোনা শেষ করে ঢাকা বিশ্ববিদ্যালয় থেকে অর্থনীতিতে স্নাতক এবং আইবিএ থেকে এমবিএ করেন।
বিডিজবস ডট কম নামের চাকুরি বিষয়ক পোর্টালের উদ্যোক্তা ফাহিম মাশরুর বাংলাদেশে সফটওয়্যার শিল্পের একমাত্র সংগঠন বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেসের (বেসিস) সাবেক সভাপতি।
বিশ্বনাথ শর্মা (জেনারেল)
বিশ্ব নাথ শর্মা ভারতীয় সেনাবাহিনীতে একজন জেনারেল ছিলেন। শর্মা 'ভারতীয় সেনা একাডেমী'তে যোগ দেন ৫ম নিয়মিত কোর্সে এবং ১৯৫০ সালের ৪ জুন ১৬তম লাইট ক্যাভালরিতে কমিশনপ্রাপ্ত হন। ১৯৬৫ সালের পাক-ভারত যুদ্ধে শর্মা লাহোর ফ্রন্টে ছিলেন। তার দুই ভাই সোমনাথ এবং সুরেন্দ্র নাথও সেনাবাহিনীর কমিশন্ড অফিসার ছিলেন। শর্মাকে বিচ্ছিন্নতাবাদীদের সঙ্গে লড়াই করার জন্য ৬৬ সাঁজোয়া রেজিমেন্ট এবং একটি মাউন্টেন ব্রিগেডের অধিনায়ক করা হয়। ১৯৮৭ সালের ১ জুন শর্মা ভারতের পূর্বাঞ্চলীয় সেনাবাহিনীর (ইস্টার্ন কমান্ড) প্রধান অধিনায়ক হন। ঐ একই বছরেই তিনিই রাষ্ট্রপতি রামশর্মা ভেঙ্কাট রমনের এডিসি-জেনারেল হিসেবে নিয়োগ পান। জেনারেল শর্মা ১৯৮৮ সালের ১ জুন সেনাপ্রধানের দায়িত্ব গ্রহণ করেন এবং ১৯৯০ সালের ৩০ জুন অবসর নেন।
অরুন শ্রীধর বৈদ্য
জেনারেল অরুন কুমার শ্রীধর বৈদ্য (জন্মঃ ১৯২৬, মৃত্যুঃ ১৯৮৬) ভারতীয় সেনাবাহিনীর ১৩তম সেনাবাহিনী প্রধান ছিলেন ১ আগস্ট ১৯৮৩ থেকে ৩১ জানুয়ারী ১৯৮৫ পর্যন্ত। ১৯৪৫ সালে তিনি সাঁজোয়া শাখায় কমিশন পেয়েছিলেন।
১৯৬৫ সালে অরুন ডেকান হর্সের ব্যাটেলিয়নে কর্মরত ছিলেন। পাকিস্তান সেনাবাহিনীর ষষ্ঠ সাঁজোয়া ডিভিশনের সঙ্গে মোকাবেলা করেন তৎকালীন লেফটেন্যান্ট কর্নেল অরুন। এই যুদ্ধে অরুন পাকিস্তানের ১ম সাঁজোয়া ডিভিশনকে বড় ধরণের শাস্তি দেন। যুদ্ধ শেষ হওয়ার পর অরুন 'মহা বীর চক্র' পদক লাভ করেন।
১৯৭১ সালে পাক-ভারত যুদ্ধকালীন অরুন একটি সাঁজোয়া ব্রিগেডের অধিনায়কত্ব করছিলেন, ব্রিগেডটি পশ্চিম ফ্রন্টের জাফরওয়াল সেক্টরে যুদ্ধ করেছিলো। তার ব্রিগেডের সদ্যসরা পাকিস্তান সেনাবাহিনীর মাইন সরিয়েছে এবং দুর্ধর্ষ পাকিস্তানি সেনাদের পরাজিত করতে সক্ষম হয়েছিলো।
১৯৭৩ সালে অরুন মেজর-জেনারেল পদবী লাভ করেন এবং সেনাসদরে সামরিক অভিযান পরিদপ্তরের পরিচালক, সাউদার্ন কমান্ড এর প্রধান স্টাফ এবং সাঁজোয়া শাখার কেন্দ্র এবং বিদ্যালয়ের প্রধান কর্মকর্তা হিসেবে কাজ করেন। ১৯৮০ সালের জানুয়ারী মাসে তাকে লেফটেন্যান্ট-জেনারেল পদে পদোন্নতি দিয়ে সেনাবাহিনী সদর দপ্তরে 'মাস্টার জেনারেল অব অর্ডন্যান্স' এর দায়িত্ব দেওয়া হয়। ১৯৮১ সালের জুন মাসে ইস্টার্ন কমান্ড এর অধিনায়ক হন অরুন, এর আগে তিনি একটি কোরের জেনারেল অফিসার কমান্ডিং ছিলেন।
১ আগস্ট ১৯৮৩ তারিখে অরুন সেনাবাহিনী প্রধানের দায়িত্ব পান এবং পাঞ্জাব প্রদেশে সংঘটিত শিখদের বিচ্ছিন্নতাবাদী সশস্ত্র বাহিনীর ওপর একটি সামরিক অভিযান পরিচালনা করেন যার নাম ছিলো 'অপারেশন ব্লুস্টার'।
শ্রেষ্ঠ চলচ্চিত্রের জন্য স্ক্রিন পুরস্কার
শ্রেষ্ঠ চলচ্চিত্রের জন্য স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্রের জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। যশ চোপড়া তিনবার এই পুরস্কার লাভ করেন, অন্যদিকে সঞ্জয় লীলা ভন্সালী, রাকেশ রোশন ও বিধু বিনোদ চোপড়া ২ বার করে এই পুরস্কার লাভ করেন।
শ্যানন পার্সার
শ্যানন পার্সার (জন্ম জুন ২৭, ১৯৯৭) একজন মার্কিন অভিনেত্রী। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ওয়েব ধারাবাহিক স্ট্রেঞ্জার থিংস-এ বার্বারা "বার্ব" হ্যল্যান্ড ভূমিকায় অভিনয় করার মাধ্যমে অভিনয় জীবনে আত্বপ্রকাশ করেন। এছাড়াও, তিনি মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরী দৃশ্যকাব্যমূলক ধারাবাহিক "রিভারডেইল"-এ ইথেল মাগস চরিত্রটিতে অভিনয় করে থাকেন। তিনি ২০১৭ সালে মুক্তিপ্রাপ্ত অতিপ্রাকৃত অধীরতামূলক মার্কিন চলচ্চিত্র "উইশ আপন"-এ "জেইন একোস্টা" ভূমিকায় অভিনয়ের মাধ্যমে চলচ্চিত্রে অভিনেত্রী হিসেবে অভিষিক্ত হন।
পার্সার মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস-এ অভিনয়ের মাধ্যমে অভিনয় জীবনে অনুপ্রবেশ করেন। ধারাবাহিকটিতে তিনি বার্বারা "বার্ব" হ্যল্যান্ড ভূমিকায় অভিনয় করেছেন, যে একজন বুদ্ধিমতী এবং স্পষ্টভাষী মেয়ে, এছাড়াও ধারাবাহিকটিতে যিনি নেন্সি হুইলার (ন্যাটালিয়া ডায়ারের) ভাল বন্ধু। যদিও ধারাবাহটিতে তার ভূমিকাটি ছোটখাটো সত্বেও, কতিপয় ব্যাক্তি বা দর্শকবৃন্দরা বার্বকে তাদের প্রিয় চরিত্রগুলোর একটি বলে অবহিত করেছেন। এই ভূমিকাটি পার্সারকে আন্তর্জাতিক খ্যাতি এনে দিয়েছে, এবং এটি তাকে দৃশ্যকাব্যিক ধারাবাহিকে অতিথি ভূমিকায় অসামান্য অভিনয়ের জন্য প্রাইমটাইম এ্যামি পুরষ্কার-বিভাগে এ্যামি পুরষ্কার এর জন্য মনোনয়ন অর্জনে সহায়তা করেছে।
২০১৬ সালের ৩০শে আগষ্ট, ঘোষণা করা হয় যে পার্সার, মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরী দৃশ্যকাব্যমূলক ধারাবাহিক "রিভারডেইল"-এ ইথেল মাগস ভূমিকায় অভিনয় করতে যাচ্ছেন। ২০১৬ সালের, ৭ই সেপ্টেম্বর ঘোষণা করা হয়, পার্সার আসন্ন মার্কিন হাস্যরসভিত্তিক চলচ্চিত্র "লাইফ অব এ্য পার্টি" (২০১৮ সালে মুক্তির কথা রয়েছে)-তে একটি পার্শ ভূমিকায় অভিনয় করতে পারেন। ২০১৭ সালের জানুয়ারী মাসে, জ্ঞাপিত করা হয় যে, তাকে আসন্ন কিশোর-কিশোরীদের কাহিনীর দৃশ্যকাব্য সমৃদ্ধ মার্কিন চলচ্চিত্র "সিয়েরা বার্গেস ইজ এ্য ল্যুজার" (২০১৮ সালে মুক্তি পাওয়ার কথা রয়েছে) এর মূল ভূমিকায়ের দাইত্ব অর্পন করা হয়েছে।
পার্সার বর্তমানে মার্কিন যুক্তরাষ্ট্রের জর্জিয়া রাজ্যের কেনেস্য শহরে অবস্থিত কেনেস্য স্টেট বিশ্ববিদ্যালয়-এ পড়াশোনা করছেন। তিনি পূর্বে তার আদি শহরে একটি নাট্যশালায় কাজ করতেন, কিন্তু নিজের অভিনয়ের প্রতি আরো মনোযোগী হওয়ার জন্য তা ত্যাগ করেন। ২০১৭ সালের ১৮ই এপ্রিল, পার্সার জনপ্রিয় সামাজিক যোগাযোগ মাধ্যম টুইটার-এ একটি বার্তায় নিজেকে উভয়কামী বলে অবহিত করেন।
বিয়াঘাট ইউনিয়ন
বিয়াঘাট ইউনিয়ন(Biaghat) নাটোর জেলার গুরুদাসপুর উপজেলার অন্তরগত একটি ইউনিয়ন।
শ্রেষ্ঠ পরিচালকের জন্য স্ক্রিন পুরস্কার
শ্রেষ্ঠ পরিচালকের জন্য স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্র পরিচালনার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। সঞ্জয় লীলা ভন্সালী তিনবার এই পুরস্কার লাভ করেন, অন্যদিকে রাকেশ রোশন ও আশুতোষ গোয়ারিকর ২ বার করে এই পুরস্কার লাভ করেন।
গ্রাফিক্স
গ্রাফিক্স ( গ্রীকঃ "গ্রাফিকস্‌" , যাকে বলা হয় "অঙ্কন বিষয়ক জ্ঞান") হল এমনি একটি সদৃশ মাধ্যম যার দ্বারা কোন পৃষ্ঠের উপর (যেমন, একটি ওয়ালের উপর, একটি ক্যানভাসের উপর, একটি পর্দার উপর কিংবা একটি কাগজের উপর) কিছু ছবি বা নকশা আঁকাকে বুঝায় । যা একটি নির্দিষ্ট অর্থ প্রকাশ করে এবং তা আমাদেরকে কোন ভাবার্থ বা বিনোদন অথবা স্বচিত্রক ভাব প্রকাশ করে । এটি মূলত ব্যবহার করা হয়ঃ কোন উপাত্ত (ড্যাটা) প্রকাশের উদ্দেশ্যে, কম্পিউটার বিষয়ক নকশা বা শিল্পজাত করণে, গ্রাফিক্স আর্ট বা ছাপাখানায় অক্ষর বিন্যাসে অথবা শিক্ষামূলক বা বিনোদন মূলক সফ্ট‌ওয়্যার নির্মানে । যখন কোন কম্পিউটার দ্বারা কোন নকশা ডিজাইন করা হয় তখন তাকে বলে কম্পিউটার গ্রাফিক্স । কম্পিউটার গ্রাফিক্স এমনি একটি প্রক্রিয়া যার দ্বারা কোন সিস্টেম প্রোগ্রামিং ছাড়াই কোন ব্যক্তি দৃশ্যমান টুল ব্যবহারের মাধ্যমে একটি নকশাকে উন্নত করতে পারে ।
ফটোগ্রাফ, লাইন আর্ট, ড্রয়িং, গ্রাফ, ডায়াগ্রাম, টাইপোগ্রাফি, সংখ্যা, প্রতিক, জ্যামিতি।জ্যামিতিক নকশা, ম্যাপ, ইঞ্জিনিয়ারিং ড্রয়িং অথবা অন্যান্য ছবি সংশ্লিষ্ট বিষয়কে গ্রাফিক্সের উৎকৃষ্ট উদাহরণ বলা যায় । অক্ষর, চিত্রালংকরণ (ইলাস্ট্রেশন) , রঙ হল একটি গ্রাফিক্সের প্রধান উপাদান । কম্পিউটার গ্রাফিক্স।কম্পিউটার গ্রাফিক্সের মাধ্যমে নিজের ইচ্ছাকৃত ডিজাইন, নতুনত্ব আনয়ন, অক্ষরের সুসন্নিবেশিত রূপ প্রদান করা সম্ভব । গ্রাফিক্স ডিজাইনিং এর মাধ্যমে ব্যক্তি তার ইচ্ছানুযায়ী পোস্টার , ফ্লাইয়ার , ব্রাউচার, ওয়েব সাইট, বিজনেস কার্ড, লোগো, টি-শার্ট, বইয়ের প্রচ্ছদ ইত্যাদির নকশা ডিজাইন করতে পারবে ।
গ্রাফিক্সের ব্যবহার শুরু হয়েছিলো আজ থেকে খ্রীষ্টপূর্ব প্রায় ৪০,০০০-১০,০০০ বছর পূর্ব থেকে অথবা তারো আগে থেকে অর্থাৎ, প্রত্নপ্রস্তর যুগ থেকে । প্রাচীন গ্রাফিক্স ব্যবহারের হদীস পাওয়া যায় নৃবিজ্ঞানীদের কাছ থেকে । প্রত্নপ্রস্তর যুগে বস্তু চিহ্নিত করার জন্য গুহায়, নুড়ি পাথর, হাতির দাঁত, হাড়, হরিণের শিং দিয়ে তারা প্রচ্ছদ তৈরী করতো । সে সব নকশাগুলোতে জ্যোতির্বিজ্ঞান, বাৎসরিক মৌসুমী ঘটনা, কালক্রমানুযায়ী ঘটনাবলীর প্রতীকী চিত্র খুদায় করা ছিলো । তাছাড়াও আজ থেকে পায় ৬,০০০ বছর পূর্বে কিছু নকশা এবং চিত্রকর্ম আধুনিকতার প্রদর্শন করে । সে সময় মানুষ হিসাব নিকাশ এবং আবিষ্কারের উদ্দেশ্যে সিরামিক সিলিন্ডারে, পাথরের ফলকে ইত্যাদিতে মুদ্রাঙ্কন করে রাখতো । 
এরো আগে ইজিপ্টিয়ানরা মুদ্রাক্ষরণে পেপাইরাস নামক এক ধরণের কাগজের মত জিনিস ব্যবহার করত মিশরীয় পিরামিড তৈরীতে । এছাড়াও, তারা চুনাপাথর ও কাঠ ব্যবহারে হদীস পাওয়া যায় । খ্রীষ্টপূর্ব প্রায় ৬০০-২৫০ অব্দে গ্রীক সভ্যতার কাছ থেকে জ্যামিতিক চিত্র কর্মের একটি বিশেষ ভূমিকা দেখা যায় । তারা ঐ সময় গ্রাফিক্সের মাধ্যমে জ্যামিতিক তত্ত্ব গুলো উপস্থাপন করতো । যেমন, বৃত্তের তত্ত্ব , প্যাথাগোরিয়ান তত্ত্ব ।
ড্রইং বা অঙ্কন মানে কোন পৃষ্ঠের উপর কোন বস্তু দিয়ে চাপ প্রয়োগ করে খুদায় করা অথবা কোন বস্তু দ্বারা কোন পৃষ্ঠের উপর চাপ প্রয়োগে চালানোকে বুঝায় । মানব সভত্যার বিকাশের সাথে সাথে মানুষ বিভিন্ন ভাবে বিভিন্ন জায়গায় খুদায় করে চিনহিত করে রেখেগিয়েছে । সেগুলোই ড্রয়িং । অর্থাৎ, ড্রয়িং একটি ঘটনা বা একটি অর্থকে বহণ করে রাখে । ড্রয়িং এর প্রধা টোল হলো তার চাক্ষুষ অঙ্কন ।
কাগজ আবিষ্কারের (খ্রীঃপূঃ ১০৫ অব্দ) পূর্বে প্রিন্টিং এর কাজে চীন দেশে কাঠের পৃষ্ঠেউপর ছবি সংলগ্ন প্রচ্ছদ পাওয়া যায় । পশ্চিমাদেশগুলোতে অনেক পদ্ধতিতে প্রচ্ছদ করা হত । তার মধ্যে কাঠ কেঁটে প্রচ্ছদ তৈরী, খুদায় করে প্রচ্ছদ তৈরী এবং বিভিন্ন পাত্রে নকশা করা ইত্যাদির হদীস পাওয়া যায় ।
grafix deign is a type of tbings that make a things perfect. so it is very usefull to delight a things properly.
৯ম পদাতিক ডিভিশন (বাংলাদেশ)
৯ম পদাতিক ডিভিশন হচ্ছে বাংলাদেশ সেনাবাহিনীর একটি দল। এটা ঢাকা জেলার সাভারে অবস্থিত। এটা বাংলাদেশ সেনাবাহিনীর সর্বপ্রথম পদাতিক ডিভিশন। এই ডিভিশনটি বাংলাদেশের সবথেকে গুরুত্বপূর্ণ একটি দল যা দেশটির রাজধানী শহর ঢাকার নিরাপত্তা বিধানে নিয়োজিত।
৯ম পদাতিক ডিভিশন বাংলাদেশ সেনাবাহিনীর সর্বপ্রথম পদাতিক ডিভিশন হিসেবে ঢাকা সেনানিবাস এলাকায় ২০ নভেম্বর ১৯৭৬ সালে যাত্রা শুরু করে। এই ডিভিশনটি মেজর জেনারেল মীর শওকত আলীর নেতৃত্বে ঢাকার শেরে-বাংলা নগর এলাকায় এটার প্রধান কার্যালয় নিয়ে প্রতিষ্ঠিত হয়। শুরুতে এই ডিভিশনের অধীনে ৭৭শ পদাতিক ব্রিগেড, ৮১শ পদাতিক ব্রিগেড এবং ২৯শ ইস্ট বেঙ্গল রেজিমেন্ট পরিচালিত হত। ঐসময়ে, ৯ম ইস্ট বেঙ্গল রেজিমেন্ট, ১৩শ ইস্ট বেঙ্গল রেজিমেন্ট এবং ২৮শ ইস্ট বেঙ্গল রেজিমেন্ট ৭৭শ পদাতিক ব্রিগেডের সাথে ছিল এবং ৮ম ইস্ট বেঙ্গল রেজিমেন্ট, ১১শ ইস্ট বেঙ্গল রেজিমেন্ট এবং ২৭শ ইস্ট বেঙ্গল রেজিমেন্ট নিয়ে ৮১শ পদাতিক ব্রিগেড গঠন করা হয়েছিল। ২২ মার্চ ১৯৭৬ সালে ৯ম আর্টিলারি ব্রিগেড সমেত এই ডিভিশনটি তার সাংগঠনিক কাঠামো পূর্ণাঙ্গ করে।
১৯৮৪ সালের ৩১ মে, এর স্থায়ী প্রধান কার্যালয় সাভার সেনানিবাসে স্থানান্তর করা হয়। ১ সেপ্টেম্বর ১৯৮৪-তে, এই ডিভিশনের অধীনে ৩০৯ পদাতিক ব্রিগেড প্রতিষ্ঠা করা হয় এবং ১৯৯২ সালের ৩০ জুন ৭১শ পদাতিক ব্রিগেড এটার সাথে যুক্ত করা হয়। ঐসময়ে, সাভার সেনানিবাস, ঘাটাইল সেনানিবাস এবং ময়মনসিংহ সেনানিবাস ৯ম পদাতিক ডিভিশনের আওতায় ছিল তবে ১লা জুন ১৯৯২ সালে ঘাটাইল এবং ময়মনসিংহ সেনানিবাসকে, ৩০৯ পদাতিক ব্রিগেড এবং ৭৭শ পদাতিক ব্রিগেডের সাথে তৎকালীন নবগঠিত ১৯শ পদাতিক ডিভিশনের সাথে যুক্ত করা হয়।
পদ্মা সেতুর নির্মাণকাজের সময় নিরাপত্তা ও সহায়তা প্রদানের লক্ষে ২০ সেপ্টেম্বর ২০১৩-এ ৯৯শ কম্পোজিট ব্রিগেডকে সংযুক্ত করে ৫৮শ ইস্ট বেঙ্গল রেজিমেন্ট, ৩৪শ বাংলাদেশ পদাতিক রেজিমেন্ট এবং ২০শ ইঞ্জিনিয়ারিং কনস্ট্রাকশন ব্যাটালিয়ন গঠন করা হয়।
এই ডিভিশনের অধীনে দুটি পদাতিক ব্রিগেড নিযুক্ত, একটি আর্টিলারি ব্রিগেড এবং একটি কম্পোজিট ব্রিগেড নিযুক্ত। মেজর জেনারেল মোহাম্মদ আকবর হোসাইন হলেন এই ডিভিশনের বর্তমান কম্যান্ডার।
যুদ্ধা সৈনিককমব্যাট সাপোর্ট
বাস্তিলের বিক্ষোভ
১৭৮৯ সালের ১৪ জুলাই ফ্রান্স রাজ্যের প্যারিস কুখ্যাত বাস্তিলে বিক্ষোভ (ফরাসি: "Prise de la Bastille" [pʁiz də la bastij]) হয়। এই বাস্তিল দূর্গের পতনের মধ্য দিয়ে ফরাসি বিপ্লব সংঘটিত হয়। এই বিপ্লব ছিল তদানীন্তন ফ্রান্সের শত শত বছর ধরে নির্যাতিত ও বঞ্চিত "থার্ড স্টেট" বা সাধারন মানুষের পুঞ্জীভূত ক্ষোভের বহিঃপ্রকাশ। এই বিপ্লবের আগে সমগ্র ফ্রান্সের ৯৫ শতাংশ সম্পত্তির মালিক ছিল মাত্র ৫ ভাগ মানুষ। অথচ সেই ৫ ভাগ মানুষই কোন আয়কর দিত না। যারা আয়কর দিত তারা তেমন কোন সুবিধা ভোগ করতে পারত না। এবং এই ব্যবস্থার বিরুদ্ধে যারা প্রতিবাদ করত তাদেরকে এই বাস্তিল দূর্গে বন্দী করে নির্যাতন করা হত। বাস্তিল দূর্গ ছিল স্বৈরাচারী সরকারের নির্যাতন ও জুলুমের প্রতীক। একবার কোন বন্দী সেখানে প্রবেশ করলে জীবন নিয়ে আর ফিরে আসার সম্ভাবনা থাকত না । কারাগারের ভিতরেই মেরে ফেলা হত অসংখ্য বন্দীদের। ১৭৮৯ সালের ১৪ জুলাই নির্বাচিত প্রতিনিধি, রক্ষী বাহিনির সদস্য এবং বাস্তিল দূর্গের আশেপাশের বিক্ষুব্ধ মানুষ বাস্তিল দূর্গ অভিমুখে রওনা হয়। রক্তক্ষয় এড়াতে প্রতিনিধিরা দূর্গের প্রধান দ্য লোনের কাছে আলোচনার প্রস্তাব দেন। প্রস্তাব ছিল বাস্তিলে ৭ জন রাজবন্দীকে মুক্তি দেয়া। দ্য লোন সেই প্রস্তাবে রাজি না হওয়াতে বিক্ষুব্ধ জনতার ঢেউ বাস্তিল দূর্গে ঝাঁপিয়ে পরে। দূর্গের সৈন্যরাও ভিতর থেকে কামান দাগাতে থাকে। প্রায় দুইশো বিপ্লবী মানুষ হতাহত হয় । এরপর চারিদিক থেকে উত্তেজিত বিক্ষুব্ধ জনতা বাস্তিল দুর্গ ধ্বংস করে। জয় হয় সাম্য, মৈত্রী এবং স্বাধীনতার।
এই ঘটনাটি ফ্রান্সের জাতীয় উৎসব বলে পালন করা হয়।
ঝিনুক শিল্প
ঝিনুক শিল্প হলো এমন একটি শিল্প যা সামুদ্রিক প্রাণি ঝিনুক নির্ভর এবং পৃথিবীর বিভিন্ন দেশে সুদীর্ঘকাল থেকে প্রতিষ্ঠিত। যদিও বাংলাদেশের ৬৯,৯০০ বর্গকিলোমিটার সামুদ্রিক জলরাশিতে প্রায় ৩০০ প্রজাতির ঝিনুক পাওয়া যায় তবু এদেশে এটি খুব বেশি প্রসারিত হয়নি; যেমনটি হয়েছে পার্শ্ববর্তী ভারত, চীন ও জাপানে - এরা বিশ্বের অন্যতম প্রধান ঝিনুক শিল্পোন্নত দেশ।
ঝিনুক বিভিন্ন ধরণের শিল্প হিসাবে গড়ে উঠেছে বিভিন্ন দেশে; যেমনঃ খাদ্য, রত্ন, সহায়ক, রসায়ন প্রভৃতি খাতে এটি ব্যবহৃত হয়।
পঞ্চাশেরও অধিক প্রজাতির ঝিনুক ভক্ষণযোগ্য। সামুদ্রিক ঝিনুক (ওয়েস্টার) বেশ দামি খাবার এবং অনেক দেশে এর খামার রয়েছে; যেমনঃ ভারতে বাণিজ্যিকভাবে সামুদ্রিক ঝিনুক উৎপাদন করা হয়।
হীরার পর সবচেয়ে দামী রত্ন বলে পরিচিত মুক্তার জন্ম হয় ঝিনুক হতে। বিশ্বের বিভিন্ন দেশে সুদীর্ঘকাল থেকেই মুক্তা আহরণের জন্য ঝিনুক চাষ হয়; যেমনঃ চীনে প্রায় ১ হাজার ৪০০ বছর আগে থেকে এর চাষ হয়ে আসছে।
পরিবেশের জন্য ঝিনুক খুবই গুরুত্বপূর্ণ; কারণ এটি পানি থেকে শৈবাল, জৈব পদার্থ, দ্রবীভূত ক্ষতিকারক উপাদান দূরীকরণের মাধ্যমে প্রাকৃতিকভাবে পানিকে পরিষ্কার রেখে মাছ চাষে সহাযতা করে।
বক্স ক্রিকেট লীগ
বক্স ক্রিকেট লীগ (সংক্ষেপে বিসিএল নামে পরিচিত) হচ্ছে একটি ভারতীয় ক্রীড়া রিয়্যালিটি টেলিভিশন অনুষ্ঠান, যেখানে টেলিভিশনের বিভিন্ন তারকারা একটি ইনডোর ক্রিকেট খেলার ফরম্যাটে এক দল অপর দলের সাথে প্রতিদ্বন্দ্বিতা করে।
এই অনুষ্ঠানে ১০টি দলকে একটি গ্র্যান্ড পুরস্কারের জন্য একে অপরের বিরুদ্ধে প্রতিদ্বন্দ্বিতা করে।
গ্রীক-রোমান কুস্তি
গ্রীক-রোমান কুস্তি হল কুস্তির একটি ধরন যা বিশ্বব্যাপী অনুশীলন করা হয়। এটি ১৮৯৬ সালে প্রথম আধুনিক অলিম্পিক গেমসএ অনুষ্ঠিত হয় এবং ১৯০৮ সাল পর্যন্ত প্রতিটি গ্রীষ্মকালীন অলিম্পিকে অনুষ্ঠিত হয়। দুইজন কুস্তিগীর দুই-তিন মিনিট সময়কালে তাদের পারফরমেন্স অনুযায়ী স্কোর করেন। খেলাটি শীঘ্রই একটি পিন (অথবা পতন) দ্বারা শেষ হয়ে যেতে পারে। এই ধরনের কুস্তিতে কোমরের নিচে ধরা নিষিদ্ধ; এইটাই এই কুস্তির সাথে অলিম্পিকের ফ্রীস্টাইল কুস্তির মধ্যকার প্রধান পার্থক্য। এই নিষেধাজ্ঞার কারনে একজন কুস্তিগীরের ছোঁড়ার উপর জোর দিতে হয়, কেননা খেলোয়ার তার প্রতিদ্বন্দ্বীকে নিচে ফেলে দেয়ার জন্য পা ব্যবহার করতে পারবেনা।
ফ্রীস্টাইল কুস্তিতে আর্ম ড্র্যাগ, বিয়ার হাগ, এবং হেড লক -এর মত কৌশল দেখা যায়, যা গ্রীক-রোমান কুস্তিতে অধিক প্রয়োগ হয়। বিশেষত , সারপ্লেক্স নামক একটি গ্র্যাপলিং কৌশল প্রয়োগ হয়, যেখানে আক্রমণরত কুস্তিগীর তার পতিপক্ষকে উত্তোলন করে এমনভাবে পিছনের দিকে নিক্ষেপ করে যাতে প্রতিপক্ষের ঘাঁড় মঞ্চে স্পর্শিত হয়।
বিশ্ব কুস্তি সংঘের মতে, গ্রীক-রোমান কুস্তি আন্তর্জাতিকভাবে চর্চাকৃত প্রধান ছয়টি অপেশাদার প্রতিযোগিতামূলক কুস্তির একটি। অন্যান্যগুলো হল, ফ্রীস্টাইল কুস্তি, গ্র্যাপলিং/সাবমিশন কুস্তি, বীচ কুস্তি, Pankration athlima, Alysh/বেল্ট কুস্তি এবং ঐতিহ্যময়/লোক কুস্তি। ২০১৩ সালে আন্তর্জাতিক অলিম্পিক কমিটি ২০২০ সালের গ্রীষ্মকালীন অলিম্পিক থেকে ফ্রীস্টাইল এবং গ্রীক-রোমান কুস্তি বাদ দেয়ার পক্ষে ভোট দেয়। ২০১৩ সালের সেপ্টেম্বরে, আন্তর্জাতিক অলিম্পিক কমিটির ১২৫তম অধিবেশনে কুস্তি একটি অতিরিক্ত ক্রিড়া হিসেবে নির্বাচিত হয়।
এমটিভি ফানাহ
এমটিভি ফানাহ হচ্ছে এমটিভি ইন্ডিয়ায় সম্প্রচারিত একটি স্বল্পদৈর্ঘ্যের থ্রিলার টেলিভিশন ধারাবাহিক। এটি ২০১৪ সালের ১২ জুলাই থেকে সম্প্রচারণ হওয়া শুরু হয়। বিবিসি ওয়ার্ল্ডওয়াইড ইন্ডিয়া দ্বারা এটি উত্পাদিত হয়েছে। এমটিভি ফানাহ হচ্ছে একটি প্রেমের কাহিনী যা ভ্যাম্পায়ার এবং নেকড়ে মানবদের মত অতিপ্রাকৃত সত্ত্বাদের সমন্বয়ে নির্মিত। এই ধারাবাহিকের দ্বিতীয় আসর ২০১৪ সালের ২৫ অক্টোবর সম্প্রচারণ হওয়া শুরু হয়, যা ২০১৫ সালের ২২ জানুয়ারিতে শেষ হয়েছে।
বাংলাদেশ ইস্পাত ও প্রকৌশল কর্পোরেশন
বাংলাদেশ ইস্পাত ও প্রকৌশল কর্পোরেশন বা বিএসইসি হচ্ছে বাংলাদেশের সরকারি মালিকানাধীন একটি সংগঠন। এটা ১৯৭৬ সালের ১ জুলাই প্রতিষ্ঠিত হয়। এটি প্রগতির তত্ত্বাবধানে, যা বাংলাদেশে মাহিন্দ্রা গাড়ি সরবরাহ করে থাকে। বাংলাদেশে মোটরসাইকেল সংগ্রহ করতে ২০১২ সালে এটি হোন্ডার সাথে স্বাক্ষর করে। এটা নারায়ণগঞ্জে বাংলাদেশ নৌবাহিনীর নিকট তার ডকইয়ার্ড এবং প্রকৌশলী কাজ হস্তান্তর করে। এর অধীনে বাংলাদেশের চট্টগ্রামে চট্টগ্রাম ড্রাই ডক অবস্থিত। ২০১৬ সালে বাংলাদেশ সরকার চট্টগ্রাম ড্রাই ডকে নৌবাহিনীর জাহাজ নির্মাণের পরিকল্পনার কথা ঘোষণা করে। এটা সিলেটে একটি ষড়-উন্মুক্ত পায়েহাঁটা সেতু নির্মাণ করে। এই প্রতিষ্ঠানের প্রধান কার্যালয় কাওরান বাজারে অবস্থিত বিএসইসি ভবনে, যেখানে আরটিভি, এনটিভি এবং দৈনিক আমার দেশ পত্রিকারও প্রধান কার্যালয়।
বর্তমানে এই করপোরেশনের ব্যবস্থাপনায় ৮টি শিল্প প্রতিষ্ঠান চালু রয়েছে:
শ্রেষ্ঠ অভিনেতার জন্য স্ক্রিন পুরস্কার
শ্রেষ্ঠ অভিনেতার জন্য স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্র অভিনেতার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ অভিনেতা হিসেবে শাহরুখ খান, হৃতিক রোশন ও অমিতাভ বচ্চন চারবার এই পুরস্কার লাভ করেন, অন্যদিকে অজয় দেবগন, রনবীর কাপুর ও ইরফান খান ২ বার করে এই পুরস্কার লাভ করেন।
আছমত আলী খান (এ.কে) ইনস্টিটিউশন
আছমত আলী খান (এ.কে) ইনস্টিটিউশন বাংলাদেশের বরিশাল শহরে অবস্থিত একটি প্রাচীন শিক্ষা প্রতিষ্ঠান। ১৯১৩ সালে এটি প্রতিষ্ঠিত হয়। এখানে মাধ্যমিক পর্যায়ের ছাত্রছাত্রীদের পাঠদান করা হয়ে থাকে।
১৯১৩ সালে খান বাহদুর হেমায়েত উদ্দিন আহমদ অত্র অঞ্চলে মুসলিম ছাত্রদের শিক্ষিত করার উদ্দেশ্যে একটি বিদ্যালয় প্রতিষ্ঠার উদ্যোগ নেন। তিনি শহরের তৎকালীন প্রভাবশালী ব্যক্তিত্ব চৌধুরী মুহম্মদ ইসমাইল খান, এর কাছ থেকে অর্থ সংগ্রহ করেন ও বেল ইসলামিয়া হোস্টেল এর পাশে তার দানকৃত জমিতে বিদ্যালয়টি প্রতিষ্ঠিত হয়। পরবর্তীতে ১৯১৬ সালে ইসমাইল চৌধুরীর পিতা আছমত আলী খানের নামানুসারে প্রতিষ্ঠানের নামকরণ করা হয়। ১৯১৮ সালে প্রতিষ্ঠানটি একটি পূর্ণাঙ্গ ইংরেজি বিদ্যালয়ে পরিণত হয়। ১৯২৯ সালে বিদ্যালয়টি কলকাতা বিশ্ববিদ্যালয়ের অধীনে স্থায়ীভাবে স্বীকৃতি লাভ করে। সে সময় বিদ্যালয়টি বাকেরগঞ্জ (বরিশাল), পটুয়াখালী ও ফরিদপুর অঞ্চলের মুসলিম ছাত্রদের শিক্ষা বিস্তারে বিশেষ ভূমিকা পালন করে। খেলাধুলার জন্য ১৯৩০ সালে স্থানীয় কীর্তনখোলা নদীর পশ্চিম তীরে একটি মাঠ তৈরি করা হয়। এ কে ইনস্টিটিউশনের এই খেলার মাঠটি বর্তমানে হেমায়েতউদ্দীন কেন্দ্রীয় ঈদগাহ নামে পরিচিতি লাভ করে।
আছমত আলী খান (এ.কে) ইনস্টিটিউশন বরিশাল শহরের গির্জা মহল্লা এলাকায় কেবি হেমায়েত উদ্দিন আহমদ রোডে অবস্থিত। এই বিদ্যালয়ের আয়তন প্রায় ১ একর। এখানে বর্তমানে প্রশাসনিক ও শিক্ষা কার্যক্রম পরিচালনার জন্য দুইটি দোতলা ও একটি একতলা পাকা ভবন রয়েছে। ছাত্রদের জন্য আধুনিক কম্পিউটার ল্যাব, গ্রন্থাগার, বিতর্ক ক্লাব ও বিস্তৃত খেলার মাঠ রয়েছে। এছাড়া বিদ্যালয় প্রাঙ্গনে একটি সরকারি প্রাথমিক বিদ্যালয় রয়েছে।
এটি একটি বালক বিদ্যালয়। এই বিদ্যালয়ে ষষ্ঠ থেকে নবম শ্রেনীতে শিক্ষার্থীদের ভর্তির সুযোগ দেয়া হয়। মাধ্যমিক শ্রেনীতে বিজ্ঞান, মানবিক ও বাণিজ্য বিভাগে পড়ার সুযোগ রয়েছে। শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
বদরুদ্দিন আজমল
বদরুদ্দিন আজমল (জন্ম ১২ ফেব্রুয়ারি ১৯৫০) হচ্ছেন ভারতীয় সংসদের ধুবড়ি লোক সভার সদস্য। তিনি অসম সংযুক্ত গণতান্ত্ৰিক মোৰ্চা প্রতিষ্ঠা করেন যার বর্তমান নাম নিখিল ভারতীয় সংযুক্ত গণতান্ত্ৰিক মোৰ্চা। তিনি ভারতীয় রাজনীতিতে বিশেষত আসামে, তার অবস্থান একত্রিত করেন। তিনি আসাম রাজ্যের জমিয়ত উলামায়ে হিন্দের সভাপতিও ছিলেন।
আজমল ২০১৫-১৬ সালে জর্ডানের রয়্যাল ইসলামিক স্টাটিজিক স্টাডিজ সেন্টারের প্রকাশিত বিশ্বের ৫০০ সর্বাধিক প্রভাবশালী মুসলমানদের তালিকাভুক্ত ছিলেন।
দারুল উলুম দেওবন্দ থেকে ফাজিল ডিগ্রি অর্জনকারী মাওলানা বদরুদ্দিন আজমল শিল্পপতি, ব্যবসায়ী এবং একজন সমাজকর্মী।
তিনি হাজোইয়ের হাজী আব্দুল মজিদ মেমোরিয়াল (হ্যাম) পাবলিক ট্রাস্টের ব্যবস্থাপনা ট্রাস্টি। এই ট্রাস্টটি আসামের হাজোইতে অবস্থিত দাতব্য হাসপাতাল হাজী আব্দুল মজিদ মেমোরিয়াল হাসপাতাল ও রিসার্চ সেন্টারের জন্য পরিচিত।
২০০৬ সালের আসাম আইন পরিষদের নির্বাচনে, তিনি যুগপৎ দুটি আসন — দক্ষিণ সালমারা ও যমুনামূখ থেকে ভোটের মাধ্যমে নির্বাচিত হন। তখনই এইউডিএফ পার্টি ১০টি আসনে জয়লাভ করে এবং তিনি সেই দলের নেতা হিসেবেও নির্বাচিত হন।
আসাম আইন পরিষদের ২০১১ সালের নির্বাচনে, এআইইউডিএফ ১৮ আসনে জয়লাভ করে এবং আসামের বৃহত্তম বিরোধী দল হিসেবে আবির্ভূত হয়।
নিখিল আসাম স্টুডেন্টস ইউনিয়নের সাথে আরেকটি মুসলিম গ্রুপ সাদু আসাম গারিয়া-মোরাই দেসি (এসএজিএমজে), ২০১২ সালে আসামের সহিংসতার ঘটনায় উস্কানিমূলক মন্তব্যের জন্য আজমলকে দায়ী করে।
আজমল আসাম সাহিত্য সভার ২০০৪ সালের হোজাই অধিবেশন কমিটির সভাপতি ছিলেন, এবং দারুল হাদীস, জয়নগর মাদ্রাসা, আসামের সভাপতি।
কাজী আনোয়ার হোসেন (চিত্রশিল্পী)
কাজী আনোয়ার হোসেন (১ জানুয়ারি ১৯৪১ - ৮ ফেব্রুয়ারি ২০০৭) ছিলেন বাংলাদেশের একজন চিত্রশিল্পী যিনি গ্রাম বাংলার চিরায়ত চিত্রাঙ্কনে বিশেষ পরিচিত ছিলেন। শিল্পকলায় বিশেষ অবদানের জন্য বাংলাদেশ সরকার ২০১৬ সালে তাকে মরণোত্তর একুশে পদকে ভূষিত করে।
কাজী আনোয়ার হোসেন বর্তমান বাংলাদেশের গোপালগঞ্জ জেলার কোটালিপাড়া থানার কুরপালা গ্রামে ১৯৪১ সালের ১লা জানুয়ারি জন্মগ্রহণ করেন। তার পিতার নাম কাজী আবুল হোসেন এবং মাতার নাম আহিদুন্নেছা। পুলিশ ইন্সপেক্টর পিতা এবং গৃহীনি মাতার ১৩ সন্তানের মধ্যে তিনি ছিলেন দ্বিতীয়। গোপালগঞ্জ জেলায় জন্মগ্রহণ করলেও পিতার চাকুরীসূত্রে তিনি মাদারীপুরে বেড়ে উঠেন। মাধ্যমিকে পড়া অবস্থাতেই তার চিত্রশিল্পে হাতেখড়ি। তিনি ঢাকা বিশ্ববিদ্যালয়ের চারম্নকলা ইনষ্টিটিউটি থেকে ১৯৬৪ সালে স্নাতক উত্তীর্ণের পর পুরুপুরি চিত্রশিল্পতে মনোনিবেশ করেন।
কর্মজীবনের প্রথম দিকে তিনি চিরায়ত গ্রাম বাংলার ছবি আঁকেন এবং পরবর্তীতে মিনিয়েচার ছবি আঁকতে বেশি পছন্দ করতেন। তার আঁকা ছবি বিভিন্ন সময় দেশ ও দেশের বাইরে ২২টিরও বেশি সাথে একক ও যৌথভাবে প্রদর্শিত হয়েছিল। ১৯৮৮ সালের বন্যার সময়ে তিনি ছবি এঁকে বিক্রি করে উপার্জিত অর্থ বর্নাত্যদের জন্য দান করেন। বাংলাদেশ স্বাধীনতা লাভের পর ভারতের প্রধানমন্ত্রী ইন্দিরা গান্ধী বাংলাদেশ সফরে এলে রাষ্ট্রপতি শেখ মুজিবুর রহমান তারই আঁকা একটি নৌকার ছবি ভারতের প্রধানমন্ত্রীকে উপহার হিসেবে দিয়েছিলন এবং সেসময় শেখ মুজিবুর রহমান কাজী আনোয়ার হোসেনকে “নৌকা আনোয়ার” হিসেবে উপাধি দেন। ৮ই ফেব্রুয়ারি ২০০৭ সালে মৃত্যুর পূর্বে তিনি তার আঁকা ২০০০-এর বেশি শিল্পকর্ম রেখে যান।
তার কাজের স্বীকৃতি স্বরূপ বাংলাদেশ সরকার ২০১৬ সালে তাকে শিল্পকলায় একুশে পদকে ভূষিত করে।
২০১৭ সালে রাষ্ট্রীয় উদ্যোগে কাজী আনোয়ার হোসেনের চিত্রকর্ম সংরক্ষণের ব্যবস্থা করা হয়। সারাদেশব্যপী ৬০টি জেলায় তার চিত্রকর্ম প্রদর্শন ও সংরক্ষণ করা হয়। এছাড়া বাংলাদেশ সরকার দেশের বাইরেও বিভিন্ন দূতাবাসে তার আঁকা চিত্রকর্ম প্রদর্শন করে।
শ্রেষ্ঠ অভিনেত্রীর জন্য স্ক্রিন পুরস্কার
শ্রেষ্ঠ অভিনেত্রীর জন্য স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ চলচ্চিত্র অভিনেত্রীর জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ অভিনেত্রী হিসেবে বিদ্যা বালান সর্বাধিক ৫ বার এই পুরস্কার লাভ করেন, অন্যদিকে মাধুরী দীক্ষিত ৩ বার, কাজল দেবগন, ঐশ্বর্যা রাই বচ্চন, রাণী মুখার্জী, কারিনা কাপুর, প্রিয়াঙ্কা চোপড়া ও দীপিকা পাড়ুকোন ২ বার করে এই পুরস্কার লাভ করেন।
ভল্লালদেব
ভল্লালদেব হলো একটি কল্পিত চরিত্র এবং বাহুবলী চরিত্রসমূহের প্রাথমিক প্রতিদ্বন্দ্বী ব্যক্তি। এই চরিত্রটি কে. ভি. বিজয়েন্দ্র প্রসাদ দ্বারা নির্মিত। এই চরিত্রটি রানা দজ্ঞুবাতি দ্বারা অভিনীত হয় এবং চলচ্চিত্রে, যা এস. এস. রাজামৌলি দ্বারা পরিচালিত।
ভল্লালদেব হচ্ছেন বিজ্জ্বালা দেবা এবং রাজমাতা শিবগামির পুত্র। তিনি শিবগামি দ্বারা তার চাচাতো ভাই অমেন্দ্র বহুবলীর সাথে বড় হয়ে উঠেন। তিনি একজন মহৎ যোদ্ধা এবং তার চাচাতো ভাইয়ের সমান দক্ষ। কিন্তু,তার চাচাতো ভাইয়ের মতো তিনি প্রজাদের প্রতি সহানুভুতিশীল নয় এবং নির্মিম ব্যক্তিত্বের লোক। তিনি প্রায়ই তার পিতা বিজ্জ্বালা দেবার দ্বারা খারাপ পদক্ষেপ নিতে বিপথে চালিত হন। তিনি মাহেশমাতিকে ২৫ বছর ধরে শাসন করেন।
ভল্লালদেবের তার চাচাতো ভাই অমেন্দ্রের সাথে প্রতিদ্বন্দ্বীমূলক সম্পর্ক ছিল।
তার রাজত্ব ২৫ বছর পর্যন্ত চলমান থাকে।
ভল্লাল দেবা ছিলেন একজন মহান যোদ্ধা এবং তার ক্ষমতা পাওয়ার ছিল দৃঢ় মনোবল। তিনি সবসময় মহেশমাতির সিংহাসন পাওয়ার যেকেউকে হত্যা করতে প্রস্তুত ছিলেন এবং দয়া, টানের অভাব ছিল যা অমেন্দ্র বাহুবলী অনেক ছিল। যদিও ভল্লাল দেবা চরিত্রটির একজন ভালো রাজা হওয়ার সম্ভাবনা ছিল, যার পরিণাম, তার ক্ষমতার ইচ্ছা তাকে অসৎ বানিয়ে দেয় এবং তার লক্ষ্য সাধন করার উদ্দেশ্যে তিনি কিছু ভয়ঙ্কর কাজ করা শুরু করে দেন যার কারণে তিনি ঘটনাক্রমে মানসিক-সুস্থতা হারিয়ে ফেলেন এবং একটি ঘৃণ্যদায়ক চরিত্রে পরিবর্তিত হন। রাজা হওয়া সত্ত্বেও, তার মনে হতো তার কাছে কিছুই নেই। বাহুবলী ছিলেন একজন ভালো মানুষ এবং তিনি একবারেই মারা যান, যেখানে ভল্লাল দেবার শুরুতেই কোন উদারতার গুণ ছিল না। তার কর্ম ঈর্ষা, হিংসা, ইচ্ছা এবং একাকীত্বের মতো মানব আবেগ দ্বারা পরিচালিত। "দি ইন্ডিয়ান এক্সপ্রেস" বাহুবলী এবং দেবসেনার থেকেও চলচ্চিত্রগুলিতে সবচেয়ে বেশি কৌতুহলপূর্ণ হিসেবে বিবেচনা করে এবং তাকে ডাকে, "একমাত্র চরিত্র যা চলচ্চিত্র দ্বারা এত বড় পরিবর্তন অর্জন করে"। আইবি টাইমসের রাখাদেব ঘোষাল তাকে একজন ধর্ষকামী ব্যক্তি হিসেবে ধারণা দেন। 
"বলিউড লাইফ" তাকে ে একজন বুদ্ধিমান ব্যক্তি হিসেবে মনে করে। তার পুত্র বাদ্রুদু পোষ্যপুত্র হিসেবে নেন বললেন এস. এস. রাজামৌলি। যেখানে রানা দজ্ঞুবাতি ঠাট্টা করে বললেন যে, তিনি হচ্ছেন একজন লাঞ্ছিত শিশু।ভল্লাল দেব অভিনয়কারী অভিনেতা রানা দজ্ঞুবাতি , তার ভূমিকা বাহাউল্লীর সমান্তরালে, যা প্রভাসদের দ্বারা পরিচালিত হয়, তার জন্য উচ্চ পরিমাণ অর্থ প্রদান করা হয়, তবে তিনি ১৫ কোটি টাকা দাবি করেন, যা ২৫ কোটি টাকা থেকে প্রভাসে ভোটাধিকার প্রদান করে। চলচ্চিত্র শিল্প তার দৃষ্টিভঙ্গি বিশ্বাস এবং সমর্থন করবে হিসাবে তিনি তার জন্য "শিল্প-সংজ্ঞা" হিসাবে বাহুবলী বর্ণিত। তিনি আরো বলেন যে, চলচ্চিত্রের সফলতা তাকে আরও সুযোগ লাভের সুযোগ দেয়। তিনি বলেন, তিনি বাহাউবলি দলের সাথে কাজ করার অনেক কিছু শিখেছেন।
দূরচিকিৎসা
টেলিযোগাযোগ সুবিধা ব্যবহার করে স্বাস্থ্যসেবা দেওয়াকে দূরচিকিৎসা () বলা হয়। এ পদ্ধতিতে চিকিৎসক বা স্বাস্থ্যসেবাদানকারী দল দূর থেকে মোবাইল ফোন কিংবা ভিডিও-সম্মেলনের মাধ্যমে রোগীর তথ্য-অবস্থা জেনে করণীয় বলে দেন।
বাংলাদেশের মোবাইল অপারেটরসহ কিছু বেসরকারি প্রতিষ্ঠান এ ধরনের সেবা চালু করেছে। স্বাস্থ্য অধিদপ্তরের ওয়েবসাইটে বলা হয়েছে, দেশের বিভিন্ন পর্যায়ের ১৮টি হাসপাতালে উন্নত মানের দূরচিকিৎসা সেবা চালু আছে এবং দেশের ২২ টি ইউনিয়ন তথ্য ও সেবাকেন্দ্রে দূরচিকিৎসা সেবা দেওয়া হচ্ছে। স্বাস্থ্য অধিদপ্তরের এমআইএস বিভাগে বসে চিকিৎসকরা স্কাইপ নামক সফটওয়্যার (ভিডিও কনফারেন্স সেবা) ব্যবহার করে বিনামূল্যে কর্মদিবসগুলোতে এ সেবা দিচ্ছেন।
দূরচিকিৎসা সেবা বিভিন্ন রকমের হতে পারে। কোনো সাধারণ রোগ বা প্রতিষেধক সম্পর্কে তাৎক্ষণিক ফোন করে জেনে নেওয়া যায়। আবার এমনও রোগ বা লক্ষণ আছে, যা না দেখে প্রতিষেধক বা করণীয় ঠিক করা যাবে না—এমনটি হলে ভিডিও-সম্মেলনের মাধ্যমে চিকিৎসকের পরামর্শ নিতে হবে। এ সেবায় প্রত্যন্ত অঞ্চলের সুবিধাবঞ্চিত মানুষরাই বেশি উপকৃত হচ্ছে।
বিশুদ্ধ গণিত
গণিতের যে উপক্ষেত্রে কেবলমাত্র বিমূর্ত ধারণাসমূহ আলোচনা করা হয় তাকে বিশুদ্ধ গণিত () বলে। ১৯ শতকের পর থেকে বিশুদ্ধ গণিতকে গণিতের একটি স্বীকৃত উপক্ষেত্র। এটি নৌ ও বিমান পরিভ্রমণ, মহাকাশবিজ্ঞান, পদার্থবিজ্ঞান, পরিবেশবিজ্ঞান, প্রকৌশল এবং অন্যান্য বিষয়ের জন্য ব্যবহৃত গণিত হতে ভিন্ন। বিশদভাবে বলতে গেলে, বিশুদ্ধ গনিত হল, এমন এক ধরনের গনিতশিক্ষা, যাহা সম্পুর্ন গনিতের সারসংক্ষেপ। ইহা ১৯ শতক এর পর থেকে একটি গনিত এর স্বীকার্যকারক অধ্যায়, যা নেভিগেশন (navigation:দিক নির্দেশনা মূলক পড়াশুনা), এস্ট্রনমি (astronomy:মহাকাশ গবেষনা মুলক পড়াশুনা), পদার্থ, পরিবেশ বিজ্ঞান, ইঞ্জিনিয়ারিং (engineering:প্রোকৌশলী বিদ্যা) এবং অন্যান্য বিষয়ে ব্যবহৃত গনিত হতে আলাদা।
অন্যদিক থেকে বলা যায়, বিশুদ্ধ গনিত এর ব্যবহার /কাজকর্ম (applied mathematics:ফলিত গনিত) এর প্রয়োজন নেই। অবাস্তব বস্তু সমূহের উপর পড়াশুনা করা সম্ভব তাদের স্বকীয় অন্তর্নিহিত ব্যবহার এবং তারা প্রকৃতিতে কীভাবে কাজ করছে। এছাড়াও বিশুদ্ধ এবং ফলিত গনিতকে দার্শনিক দিক থেকে বিবেচনা করলে দ্বারায় যে, কার্যকলাপের মাধ্যমে প্রায়শই বিশুদ্ধ ও ফলিত গনিত এর উপরিস্থাপন ও হয়ে থাকে।
বিশ্বের পরিপুর্ণ মডেল তৈরির জন্য অনেক ফলিত গনিতবিদেরা বিশুদ্ধ গনিতের সহায়তা নেয় এবং বিশুদ্ধ গনিতের উপাদান ও কৌশল অবলম্বন করে। অপর পক্ষে অনেক বিশুদ্ধ গনিতবিদ প্রাকৃতিক এবং সামাজিক কাজে (ইহা ফলিত গনিতের অংশ) তাদের গবেষনার বিশুদ্ধ গনিতের প্রয়োগ করে।
প্রাচীন গ্রীসের জনগন সর্বপ্রথম বিশুদ্ধ ও ফলিত গনিতের মাঝে পার্থক্য করে থাকে। প্লোটো এরিথমেটিক [(arithmetic:পাটিগনিত), বর্তমানে(number theory: সংখ্যাতত্ব)] এবং [লজিক (logic: শর্তারোপ), বর্তমানে এরিথমেটিক(arithmetic:পাটিগনিত)] , এই দুই এর মাঝে পার্থক্য সৃষ্টি কররেছেন।
এসরা বিলগিস
এসরা বিলগিস (জন্ম: ১৪ অক্টোবর ১৯৯২, আঙ্কারা) হলেন একজন তুর্কি অভিনেত্রী এবং মডেল, যিনি ঐতিহাসিক টেলিভিশন অ্যাডভেঞ্চার ধারাবাহিক -এ হালিমা হাতুন এর চরিত্রে অভিনয়ের সুবাদে সুপরিচিত।
২০১৪ সাল থেকে তিনি বিশ্বব্যাপি জনপ্রিয় হওয়া ঐতিহাসিক টেলিভিশন ধারাবাহিক -এ অভিনয় করছেন। ধারাবাহিকটি তুরস্কের সরকারী চ্যানেল টিআরটি১ এইচডি তে সম্প্রচারিত হয়ে থাকে। তার সহ-তারকা হিসেবে অভিনয় করেছেন এনজিন আলতান দোজায়তান এবং হুলিয়া দারচান। এসরা বিলগিস হালিমা হাতুন এর চরিত্রে অভিনয় করেছেন। এছাড়াও এসরা তুরস্কের বিখ্যাত সাময়িকী "ইনস্টাইল তুর্কি" তে মডেল হিসেবে কাজ করেছেন।
২০১৪ সাল থেকে তিনি পেশাদার ফুটবল খেলোয়াড় গোখান তরের সাথে প্রেমের সম্পর্কে জড়িয়ে পড়েন। এরপর ২০১৭ সালের অক্টোবরে বাগদান করেন এবং সবশেষে ২১ অক্টোবর ২০১৭ সালে বিবাহ বন্ধনে আবদ্ধ হন। তিনি ইস্তানবুলের বিলকেন্ট আন্তর্জাতিক বিশ্ববিদ্যালয়ে পড়াশোনা করেছেন।
নগেন্দ্রনাথ বসু
নাগেন্দ্রনাথ বসু (১৮৬৬-১৯৩৮) বাংলা বিশ্বকোষের সংকলক, বাংলা ভাষায় প্রথম বিশ্বকোষ এবং হিন্দি বিশ্বকোষ, হিন্দিতে প্রথম বিশ্বকোষের লেখক, পাশাপাশি প্রত্নতাত্বিক ও ইতিহাসবিদও ছিলেন।
রঙ্গলাল মুখোপাধ্যায় ও ত্রৈলোক্যনাথ মুখোপাধ্যায় বাংলা বিশ্বকোষের প্রথম পর্ব সম্পাদিত করেন। তবে পরবর্তী ২২টি পর্ব নগেন্দ্রনাথ বসু নিজে প্রকাশিত করেন, যা ১৯১১ সাল পর্যন্ত ২৭ বছর সময় নেয়। ২৪ পর্ব বাংলা বিশ্বকোষ ১৯১৬ এবং ১৯৩১ সালে প্রকাশিত হয়। নগেন্দ্রনাথ বসু তাঁর প্রথম কর্মজীবনে কবিতা ও উপন্যাস লেখালেখি শুরু করেন এবং দুটি মাসিক পত্রিকায় সম্পাদনায় অংশ নেন। তিনি প্রত্নতাত্বিক অবশিষ্টাংশ পরীক্ষা করার জন্য ব্যাপক ভ্রমণ করেছিলেন। তিনি বাংলা, সংস্কৃত ও উড়িয়াতে প্রাচীন পাণ্ডুলিপি সংগ্রহ করেন এবং পাথর ও তামার প্লেটের উপর অঙ্কন করেছেন। তার পাণ্ডুলিপি সংগ্রহের ফলে কলকাতা বিশ্ববিদ্যালয়ের তরফ থেকে বাংলা বিভাগ চালু করার অনুমতি দেওয়া হয়।
দুটি বিশাল এনসাইক্লোপিডিয়া এবং বাংলা ক্লাসিক ছাড়াও, ইতিহাস ও প্রত্নতত্বের ওপর একাধিক লেখা প্রকাশিত হয়েছে তার।
তিনি "প্রাচ্যবিদ্যামহার্ণব" শিরোনামে ভূষিত হন। নগেন্দ্রনাথ বসুর কাজকে সন্মান জানিয়ে কলকাতা পৌরসংস্থা "বিশ্বকোষ" লেন নামে একটি রাস্তার নাম করণ করেছে।
গড়বেতা
গড়বেতা (ইংরেজি:Garbeta), ভারতের পশ্চিমবঙ্গ রাজ্যের পশ্চিম মেদিনীপুর জেলার মেদিনীপুর সদরের মহকুমার গড়বেতা-১ সমষ্টি উন্নয়ন ব্লকের একটি শহর। এটি শিলাবতী নদীর তীরে অবস্থিত। বাংলায ভাষায় গড় শব্দের অর্থ নালা বা খাল। পূর্বের শহরের সীমানা একটি ছোট খাল দ্বারা ঘিরে ছিল। গড়বেতা এছাড়াও গড়হবেতা হিসাবে বানান করা যেতে পারে।
আজকের গড়বেতা ও বগড়ী অঞ্চল একদিন বকদ্বীপ নামে খ্যাত ছিল। ইহা এক প্রাচীন জনপদ। যদিও এ কাহিনীর সত্যতা জানা যায়নি, মহাভারতের যুগে জঙ্গলাকীর্ন এই জনপদে অনার্যদের বাস ছিল। রাক্ষসরাজ বকাসুর ছিলেন এই জনপদের রাজ। এই বকাসুর নিহত হয়েছিলেন ভীমের হাতে। সেই সময় পঞ্চপান্ডব ছদ্মবেশে একাচক্রনগরে বসবাস করতেন বলে অনকেই উল্লেখ করেছে। জানতে পারা যায় এই একাচক্র নগর আজকের একাড়িয়া গ্রাম। গড়বেতা ও বগড়ী পরগনাকে নিয়ে বিভিন্ন সময়ে অনেক লেখক বিভিন্ন গ্রন্হ লিখেগেছেন। যেমন হিড়ম্ব রাক্ষস বাস করতেন হিড়ম্বকবনে যেখানে হিড়ম্বকে বধ করে হিড়িম্বাকে বিবাহ করেন। অনেকে বলেন হিড়িড়গেড়্যা জঙ্গল সেদিনের হিড়ম্বক বন। এখানে প্রাচীন মন্দির দেখতে পাওয়া, যেমন মাসর্ব্বমঙ্গলার মন্দির| এখানে প্রতিদিন অন্নভোগ রান্না হয়। আছে দ্বাদশ সিবালয় মন্দির। বগড়ীর মাইতা গ্রামে কৃষ্ন রাইজীর মন্দির, যে মন্দির দর্শনে এসেছিলেন মা সারদা। একদিন সারা বাঙলা জুড়ে যে বোস নাঙ্গল খ্যাতি অর্জন করেছিল সেই বসু পরিবারের বাসভূমী এখানেই। গড়বেতা যেমন প্রাচীন জনপদ, তেমনই এখানে জন্মগ্রহণ করেছিলেন বীর সন্তানেরা। গড়বেতার বুকে বসে গড়বেতার ইতিহাস লিখেছেন সাংবাদিকও গবেষক শ্রী তারাশংকর ভট্টাচার্য, বকদ্বীপ খ্যাত শ্রী মতিলাল বিশ্বাস, শালফুল গ্রহন্ত প্রনেতা শ্রী প্রবোধ চন্দ্র সরকার , "বাগরি রাজ্যের ইতিহাস" লিখেছেন গৌরীপদ চ্যাটার্জী প্রা. অধ্যক্ষ গড়বেতা কলেজ |
মা সর্ব্ব মঙ্গলার মন্দির , দ্বাদশ সিবালয় মন্দির , কৃষ্ন রাইজিউর মন্দির ,জগন্নাথ দেবের মন্দির ,বাবা বসন্ত রায়ের মন্দির,|
ভারতের ২০১১ সালের আদমশুমারি অনুসারে গড়বেতা শহরের মোট জনসংখ্যা ৫,১০৯ জন, যার মধ্যে ২,৫৭৬ (৫০%) পুরুষ এবং ২,৫৩৩ (৫০%) মহিলা ছিলেন। ৬ বছরের নিচে জনসংখ্যা ৪৬৩ জন। গড়বেতার সাক্ষরতার মোট সংখ্যা ৩,৮৮৬ জন (৭৬.০৬% )।
গড়বেতা-১ ব্লক-এর সদর দপ্তর গড়বেতা শহরে অবস্থিত।
গড়বেতা শহরের অবস্থিত গড়বেতা থানার আওতাধীন রয়েছে গড়বেতা-১, গড়বেতা-২ এবং গড়বেতা-৩ সিডি ব্লকগুলি।
এই এলাকার অর্থনীতি কৃষি ভিত্তিক। প্রধান ফসলগুলি গুলি হল ধান, আলু, গম, পাট ও সবজি প্রভৃতি। কিছু গ্রামবাসী মাছ ধরার, হকিং এবং বয়ন মধ্যে নিযুক্ত করা হয়। শহরের একটি ছোট অংশের মানুষ সরকারি কর্মচারী এবং স্কুল শিক্ষক আর অধিকাংশ লোক মধ্যবিত্তের নীচের দিক থেকে মধ্যবিত্ত শ্রেণী। রায় টায়ার সেন্টার, নিউ এমআরএফ এক্সক্লুসিভ স্টোরে পরিবহন ব্যবসার সমস্ত টায়ার, গড়বেতা ও তার আশপাশের অন্যান্য গাড়ির জন্য সরবরাহ করে।
গড়বেতা ভালভাবে জাতীয় সড়ক এবং রেলপথের সাথে মেদিনীপুর, খড়গপুর, বাঁকুড়া, ঘাটাল, হাওড়া প্রভৃতি শহরের সঙ্গে যুক্ত রয়েছে। স্থানীয় পরিবহন বাস, মিনিবাস, অটোরিকশা এবং ভ্যান রিক্সার দ্বারা সম্পর্ণ হয়। 
গড়বেতা রেলওয়ে স্টেশন নামে একটি রেলওয়ে স্টেশন আছে গড়বেতা শহরে। স্টেশনটির কোড হল জিবিএ (GBA)। রাঁচি থেকে একটি প্যাসেঞ্জার ট্রেন রোজ পুরুলিয়া জংশন , আদ্রা জংশন ও বাঁকুড়া জংশন হয়ে এখানে পৌঁছয়।
ঝিল
ঝিল এক প্রকারের লম্বা আকৃতির জলাশয়, যা বিল অপেক্ষা ক্ষুদ্রাকৃতির। এগুলো সাধারণতঃ চারিপাশে আবদ্ধ হয়ে থাকে এবং সারাবছর তাতে কিছুটা হলেও পানি থাকে। প্রকৃতপক্ষে এটি প্রবাহমান কোন নদীর পরিত্যক্ত খাত।
ঝিল মূলতঃ একটি আঞ্চলিক শব্দ, যা প্রকৃতপক্ষে একটি অশ্বক্ষুরাকৃতি হ্রদ।
ঝিল দুটি উপায়ে সৃষ্টি হয়ঃ
ঝিল সাধারণতঃ নদীর গতিপথ পরিবর্তনের মাধ্যমে সৃষ্টি হয় বলে যেসব অঞ্চরে নদীর গতি দ্রুত পরিবর্তিত হয় সেসব অঞ্চলে ঝিল দেখা যায়; যেমনঃ ভারতীয় উপমহাদেশের দক্ষিণ-পশ্চিমাংশের গাঙ্গেয় বদ্বীপ এলাকা।
ঝিলগুলো বর্ষা মৌসুমে গভীরভাবে প্লাবিত হওয়ায় এগুলো হতে প্রচুর মৎস্য আহরণ করা হয় এবং শুষ্ক মৌসুমে কৃষিকাজ ও গবাদি পশুর চারণক্ষেত্র হিসেবে ব্যবহৃত হয়।
ভারতীয় উপমহাদেশে বেশ কিছু উল্লেখযোগ্য ঝিল রয়েছে; এগুলোর মধ্যে কয়েকটি হলোঃ
বাংলাদেশ খাদ্য নিরাপত্তা কর্তৃপক্ষ
বাংলাদেশ খাদ্য নিরাপত্তা কর্তৃপক্ষ হচ্ছে একটি স্বায়ত্তশাসিত জাতীয় খাদ্য নিরাপত্তা নিয়ন্ত্রক সংস্থা যা একটি সংবিধিবদ্ধ প্রতিষ্ঠানরূপে কাজ করে এবং এটি বাংলাদেশের ঢাকায় অবস্থিত। মুস্তাক হাসান মোঃ ইফতেখার হচ্ছেন এই কর্তৃপক্ষের সভাপতি।
খাদ্য নিরাপত্তা আইন ২০১৩-এর অধীনে ২০১৫ সালের ফেব্রুয়ারিতে এই কর্তৃপক্ষ গঠন করা হয়। এই কর্তৃপক্ষ খাদ্য মন্ত্রণালয়ের অধীনে কাজ করে। এই কর্তৃপক্ষকে আমেরিকান খাদ্য এবং ড্রাগ প্রশাসন-এর মতো করে তৈরি করা হয়েছে। এটি পাঁচ জন ব্যক্তির সিদ্ধান্তের ভিত্তিতে পরিচালিত হয়। এই সংস্থার নিজস্ব ভ্রাম্যমান আদালত রয়েছে যা খাদ্যে ভেজালের জন্য লোকদেরকে জরিমানা এবং দণ্ডাদেশ প্রদান করে।
.এলএ
.la (.এলএ) লাওসের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।
শ্রেষ্ঠ পার্শ্ব অভিনেতার জন্য স্ক্রিন পুরস্কার
শ্রেষ্ঠ পার্শ্ব অভিনেতার জন্য স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ পার্শ্ব চরিত্রে অভিনেতার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ পার্শ্ব অভিনেতা হিসেবে সাইফ আলি খান সর্বাধিক ৩ বার এই পুরস্কার লাভ করেন, অন্যদিকে অমরীশ পুরী, আরশাদ ওয়ার্সী ও ঋষি কাপুর ২ বার করে এই পুরস্কার লাভ করেন।
১০ম পদাতিক ডিভিশন (বাংলাদেশ)
১০ম পদাতিক ডিভিশন হচ্ছে বাংলাদেশ সেনাবাহিনীর একটি দল। এটি বাংলাদেশের কক্সবাজারে অবস্থিত। চট্টগ্রাম বিভাগের দুটি ডিভিশনের মধ্যে এটি অন্যতম। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এটি গঠন করা হয়েছিল।
চট্টগ্রাম বিভাগের জাতিগত এবং ধর্মীয় দ্বন্ধের ইতিহাস রয়েছে। এই সমস্যার সমাধান করতে এবং এই এলাকার সীমান্ত এলাকায় সেনাবাহিনীর সক্ষমতা বাড়ানো আবশ্যক হয়ে পড়েছিল। এই লক্ষকে সামনে রেখে এই অঞ্চলে একটি পদাতিক ডিভিশন গঠন করা হয়। এটা বাংলাদেশের সামরিক বাহিনীর ফোর্সেস গোল ২০৩০-এর একটি অংশ ছিল।
১৪ এপ্রিল ২০১৪ সালে প্রধানমন্ত্রী শেখ হাসিনা রামুতে একটি নতুন সেনানিবাসের অনুমোদন দেন।
১ মার্চ ২০১৫-এ প্রধানমন্ত্রী শেখ হাসিনা এই সেনানিবাসের পতাকা উত্তোলন করে এর অধীনে আনুষ্ঠানিকভাবে ১০ম পদাতিক ডিভিশন এবং ব্রিগেড ও রেজিমেন্ট প্রতিষ্ঠা ঘোষণা করেন।
২টি পদাতিক ব্রিগেড সহ সাতটি ইউনিটের পতাকা ২০১৬ সালের ১০ মার্চ উত্তোলন করা হয়। ৯ ফেব্রুয়ারি ২০১৭ সালে, নবগঠিত সাতটি ইউনিটের পতাকা-উত্তোলন অনুষ্ঠান উদযাপন করা হয়।
এই ডিভিশনের অধীনে দুটি পদাতিক ব্রিগেড, একটি আর্টিলারি ব্রিগেড, ৫টি পদাতিক রেজিমেন্ট, তিনটি আর্টিলারি রেজিমেন্ট, একটি প্রকৌশলী ব্যাটালিয়ন এবং এসএসডি রামু ও একটি মাঠপর্যায়ের কর্মশালা ইউনিট সহ আরো অন্যান্য ইউনিট নিযুক্ত। মেজর জেনারেল মোহাম্মদ মাকসুদুর রহমান হলেন এই ডিভিশনের বর্তমান কম্যান্ডার।
যুদ্ধা সৈনিককমব্যাট সাপোর্ট
.পিএস
.ps (.পিএস) ফিলিস্তিনের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। এটি নিয়ন্ত্রণ করে ফিলিস্তিন জাতীয় ইন্টারনেট নামপ্রদায়ক কর্তৃপক্ষ।
শ্রেষ্ঠ পার্শ্ব অভিনেত্রীর জন্য স্ক্রিন পুরস্কার
শ্রেষ্ঠ পার্শ্ব অভিনেত্রীর জন্য স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ পার্শ্ব চরিত্রে অভিনেত্রীর জন্য প্রদত্ত বার্ষিক পুরস্কার। ১৯৯৬ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ পার্শ্ব অভিনেত্রী হিসেবে শাবানা আজমী সর্বাধিক ২ বার করে এই পুরস্কার লাভ করেন।
.ইউকে
.uk (.ইউকে) যুক্তরাজ্যের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। , এটি ১০ মিলিয়ন রেজিস্টেশন নিয়ে দুনিয়ার ৫ম জনপ্রিয় টপ-লেভেল ডোমেইন (.com, .cn, .de এবং .net-এর পরে)।